Oskar Dvořák

Mgr. Oskar Dvořák (* 15. júl 1991, Trnava) je slovenský zdravotnícky analytik a politik. Od roku 2023 je poslanec Národnej rady SR. Od roku 2022 je tiež mestským poslancom mesta Bratislava a krajským poslancom Bratislavského samosprávneho kraja.

 Životopis 
Oskar Dvořák sa narodil 15. júla 1991 v Trnave. Na Filozofickej fakulte Univerzity Komenského v Bratislave získal s vyznamenaním bakalársky titul v odbore politológia. Na Fakulte sociálnych a ekonomických vied Univerzity Komenského v Bratislave získal s vyznamenaním magisterský titul v odbore Verejná politika. Jeho diplomová práca na tému „Analýza vplyvu zavedenia generickej preskripcie na výdaj liekov na Slovensku“ získala Cenu Ústavu verejnej politiky FSEV UK BA za originalitu diplomovej práce za rok 2015.

Ako študent pôsobil v rokoch 20132014 v Transparency International Slovensko ako projektový asistent, analytik a odborný konzultant pre oblasť zdravotníctva. 

Od roku 2015 spolupracoval v úzkom odbornom tíme okolo Miroslava Beblavého. Od vzniku strany SPOLU – občianska demokracia pôsobil v strane ako gestor pracovnej skupiny Zdravotníctvo. Podieľal sa na tvorbe koaličného Programu PS/SPOLU pre zdravie ako spoluautor pre Voľby do Národnej rady Slovenskej republiky v roku 2020. Vo voľbách v roku 2020 kandidoval z 15. miesta kandidátky PS-SPOLU a získal 5 300 hlasov, koalícia však neprekročila hranicu potrebnú na vstup do parlamentu.

V roku 2022 kandidoval za stranu Team Bratislava v komunálnych a krajských voľbách v Bratislave, resp. v Bratislavskom samosprávnom kraji. Na kandidátnej listine koalície Team Bratislava, PS a SaS bol zvolený za poslanca mestského zastupiteľstva aj zastupiteľstva BSK.

V januári roku 2023 vstúpil do strany Progresívne Slovensko. Kandidoval v predčasných parlamentných voľbách, kde získal 28 426 hlasov a stal sa poslancom NR SR.

 Profesionálna kariéra 
V kariére sa Dvořák venuje analýzam legislatívy, tvorbe politických stratégií a oblasti zdravotníctva. V rokoch 2020-2022 pracoval na Ministerstve zdravotníctva SR ako riaditeľ Sekcie reformnej agendy.

 Referencie 

 Iné projekty 

 Externé odkazy 
 Dvořákove články na portáli Mediweb 
 Dvořákove blogy na portáli SME
 Dvořákove blogy na portáli Denník N
 Dvořákove blogy na portáli Webnoviny

Kategória:Osobnosti z Trnavy
Kategória:Slovenskí politici
Kategória:Politici SPOLU
Kategória:Absolventi Fakulty sociálnych a ekonomických vied Univerzity Komenského v Bratislave
Kategória:Poslanci NR SR (2023 – 2027)